**О Б Щ И Н С К И С Ъ В Е Т - Н И К О П О Л**

**П Р О Т О К О Л**

**№ 53**

Днес 18.04.2023г. от 13:30 часа в Стаята на съветника се проведе **петдесет и третото**  по ред заседание на Общински съвет – Никопол.

На заседанието присъстват: общинските съветници и зам. кмета Ахмед Ахмедов.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам петдесет и третото по ред заседание на ОбС – Никопол.

Имаме кворум от 13 общински съветника, в залата присъстват 11. Отсъстват с подадени писмени уведомления общинските съветници Веселин Недков и Любомир Мачев.

Колеги, материалите по проекта за дневен ред Ви бяха изпратени, запознали сте се с тях. Свиках тази сесия днес, защото е необходимо да се вземе спешно решение.

 Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 11 СЪВЕТНИКА

„ЗА“ – 11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1.**Докладна записка **относно:** Определяне на позицията на Община Никопол на предстоящото **редовно заседание** на Общото събрание на Асоциацията по В и К на обособената територия, обслужвана от „Водоснабдяване и канализация“ ЕООД – Плевен, което ще се състои на **19.04.2023 г. от 10:30 ч.** в заседателната зала на Областна администрация – Плевен и **резервна дата 24.04.2023 г. от 10.30 часа.**

 Вносител: Кмет на общината

**2**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношения взеха:

А.Ахмедов: Всяка година се приема това решение за даване мандат на г- н Савов, за участие в събранието на ВиК и трябва да си спазим процедурата.

М.Сакаджиев: Обърнете внимание на нашето ВиК, като си копаят дупки за аварии после да си ги заравят, за да може да се асфалтира, а не да стоят с месеци разкопани улиците.

Н.Божинова: Само с ВиК никой не може да се оправи толкова години.

Цв.Андреев: Колеги, гласуваме проекта за решение */чете проекта за*

*решение/.*

На основание чл. 21, ал. 1, т. 15 и т. 23, ал. 2 от Закона за местното самоуправление и местната администрация и във връзка с чл. 198 в, ал. 6 във връзка с чл. 198в, ал. 4, т. 9 и т. 10 от Закона за водите и чл. 10, ал. 1, ал. 2 и ал. 3 във връзка с чл. 9, ал. 2 и чл. 21, ал. 1 от Правилника за организацията и дейността на Асоциациите по водоснабдяване и канализация и писмо от Асоциацията по водоснабдяване и канализация на обособената територия, обслужвана от „Водоснабдяване и канализация“ ЕООД - гр. Плевен с вх. № 06-54/22.03.2023 г. /изх. № РД-36-1 от 22.03.2023 г./, Общински съвет – Никопол прие следното

**Р Е Ш Е Н И Е:**

**№520/18.04.2023г.**

1. Общински съвет – Никопол дава мандат на представителя на Община Никопол в Асоциацията по водоснабдяване и канализация на обособената територия, обслужвана от „Водоснабдяване и канализация“ ЕООД - гр. Плевен, да представи следната позиция на Общината по точката от предварително обявения дневен ред на предстоящото редовно **присъствено заседание** на Общото събрание на Асоциация по ВиК - Плевен, което ще се състои на **19.04.2023 г. от 10:30 ч**., **при резервна дата: 24.04.2023 г.** **от 10.30** часа, както следва:
2. Приема отчета за дейността на Асоциацията по ВиК – Плевен за календарната **2022 г**.;
3. Приема отчета за изпълнение на бюджета на Асоциацията по ВиК – Плевен за календарната **2022 г**.;
4. Приема Бюджета на Асоциацията по ВиК – Плевен за календарната **2023 г**.;
5. Одобрява „**Подробна инвестиционна програма за 2023 година**“ на „Водоснабдяване и канализация“ ЕООД- гр. Плевен.
6. Общински съвет – Никопол определя Ахмед Мехмедов Ахмедов – зам. - кмет на Община Никопол за заместващ представител на Община Никопол в Общото събрание на Асоциацията по В и К на обособената територия, обслужвана от „В и К“ ЕООД – Плевен, което ще се състои на **19.04.2023 г. от 10:30 ч**. или на **резервната дата 24.04.2023 г. от 10.30 часа.**

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА / Айгюн Али, Айлян Пашала, Борислав Симеонов, Иван Павлов, Красимир Халов, Красимир Гатев, Майдън Сакаджиев, Надка Божинова, Светослав Ангелов, Цветан Андреев, Яница Йорданова/

 „ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

Кр.Гатев: На някои улици в с. Въбел не свети уличното осветление и хората ме спират преди сесия да ми кажат това. Не можем да делим хората на гласували и негласували, трябва да се предприеме нещо.

М.Сакаджиев: Това зависи и от кмета на населеното място.

Н.Божинова: Аз искам да помоля колегите, да направим дарение кой колкото желае, за едно момченце на 7 години от с. Новачене. На това дете трябва да се направи операция на стойност 50 хил. лв. Ние за украинци събирахме и земетресенията, а това дете е от нашата община. Нека помогнем.

Цв.Андреев: Аз предлагам да говорим с кмета и финансиста на общината, за тези пари от бюджета, които са за такива цели и дали могат да се отделят някакви средства и да ги гласуваме на заседание на Общински съвет.

Колеги, поради изчерпване на дневния ред, закривам днешното петдесет и трето заседание на Общински съвет – Никопол.

Заседанието приключи в 13:54 часа.

**ПРЕДСЕДАТЕЛ ОбС: /п/**

 /Цветан Андреев/

**ЗАМ.ПРЕДСЕДАТЕЛ ОбС: /п/**

 /Майдън Сакаджиев/

**ПРОТОКОЛЧИК: /п/**

 /Ралица Александрова/